### skola-crtez Slika1 OSNOVNA ŠKOLA VUGROVEC-KAŠINA

## 10362 KAŠINA, Ivana Mažuranića 43, p.p.1, ✆🖨 01/2055-035, ✆🖨 01/2056-837, MB: 3324281,

OIB: 43748649227 E-mail: ured@os-vugrovec-kasina.skole.hr

Kašina, 2. rujna 2020.

*Dragi učenici i roditelji!*

*Krećemo u novu školsku godinu. Veselimo se što ćete nam se konačno vratiti u školske klupe! Isto tako, vjerujemo da će nam ova školska godina donijeti puno novih izazova. Želimo vam na početku naglasiti da ćemo jedino suradnjom i pravovremenim reakcijama uspjeti. Stoga vas molimo da detaljno pročitate upute u nastavku i pridržavate ih se u potpunosti. Jedino tako sačuvat ćemo zdravlje naših učenika i svih nas.*

*Svima želimo uspješan početak školske godine!*

**VAŽNE UPUTE O MJERAMA U ŠKOLI**

**VEZANO ZA SUZBIJANJE ŠIRENJA BOLESTI COVID-19**

Roditelji su dužni prije dolaska u školu, svojoj djeci **izmjeriti tjelesnu temperaturu** i o tome voditi pisanu evidenciju. U slučaju povišene tjelesne temperature i respiratornih problema dijete ne smiju poslati u školu.

Svi učenici **moraju imati papuče**, a učenici **5. – 8. razreda** za vrijeme trajanja nastave moraju **imati maske** (prostorni uvjeti ne omogućuju minimalan razmak između učenika 1,5 m).

Pri ulasku u prostor škole svi učenici obvezno **dezinficiraju ruke i papuče**, te tijekom boravka u školu paze na održavanje razmaka, osobne higijene i češćeg pranja (dezinficiranja) ruku.

Svi učenici u **javnom ili organiziranom prijevozu moraju imati maske.**

**Naglašavamo:**

* **učenici koji putuju organiziranim ili javnim prijevozom moraju imati maske inače im neće biti omogućen ulazak u autobus**
* **učenici 5.-8. razreda moraju pri ulasku u školu imati maske, inače im neće biti omogućen ulazak u školu**
* **svi učenici (1. – 8. razred) moraju imati papuče, inače im neće biti omogućen ulazak u školu**

***Savjetujemo roditeljima da prije početka nastave razgovaraju sa svojom djecom o važnosti poštivanja mjera u svrhu sprječavanja širenja bolesti COVID -19.***